lflage/wiki-talks huggingface dataset:
Oerlis:St. Lawrence (eilân)

message: Wêrom hjit de man gjin "seent lâ-runs"? Ik sjoch sa gau net wêr't de keppeling nei Laurentius fan Rome stiet, mar ik soe net witte wêrom der in "o" yn sein wurde moat. Mysha (oerlis) Mysha (oerlis) 16 nov 2022, 15.34 (CET)
replies: text: Dat makket dochs hielendal neat út? It is gewoan om 'e útspraak oan te jaan foar lju dy't it Ynternasjonaal Fonetysk Alfabet net lêze kinne, en â en ô wurde persiis itselde útsprutsen. Ieneach fan 'e Esk (oerlis) 16 nov 2022, 23.03 (CET)
replies: text: : Foar lju dy't it Ynternasjonaal Fonetysk Alfabet net lêze kinne makket it dochs krekt AL út. Dan wolle wy dy dochs net troch dy lûdferoaring hinne stjoere om te sjen at hja út harsels útfine dat it der net wier oars troch wurdt. Mysha (oerlis)
replies: text: :: Mar der is hielendal gjin lûdferoaring. It is deselde klank. As minsken dat net witte, wol ik net leauwe dat se sa'n artikel op 'e Wikipedy überhaupt lêze kinne. Ieneach fan 'e Esk (oerlis) 17 nov 2022, 23.31 (CET)
replies: text: :::Krekt mar dat sjocht de lêzer, dy't gjin YFA kin, net. Alteast, net oant er betinkt dat dat "Lawrence" yn it Ingelsk mei in "a" skreaun wurdt, mar dat it hjir like goed/min mei in "o" skreaun wurde koe, wat dan wer sein wurdt as "a". Is it dan net better en gean foarby oan dat paad by Dokkum om en haw it net oer "o"? Mysha (oerlis) Mysha (oerlis) 18 nov 2022, 11.25 (CET)
replies: text: ::::Ik krij sa stadichoan it gefoel dat wy byinoar lâns prate. It YFA is dit stikje: [se:nt 'lɔ:ɹəns]. Dat kin net oars skreaun wurde om't de lettertekens fan it YFA fêst steane. Dit stikje: "seent lô-runs", is gewoan de klank fan 'e namme útskreaun yn Fryske letters mei deselde fonetyske wearde as de Ingelske útspraak. It hiele punt oan fonetysk útskreaune wurden is dat dy dan net mear ferkeard útsprutsen wurde kinne. De ô en de â binne deselde klank yn it Frysk, dus de útspraak is itselde. Stavering hat hjir neat mei te krijen. Ieneach fan 'e Esk (oerlis) 19 nov 2022, 18.20 (CET)
thread_title:  seent lô-runs?
Oerlis:Klimaatbosk

message: Ik wit net wa sein het dat it persys 50 boskjes wêze moatte. (Moat "klimaatbosk" net oer sa'n grut kompensaasjebosk wêze en "klimaatboskje" foar it symboalboskje dat it oantsjut?)
Mar wat ik freegje woe: Wa dat ek sein hat, hat dy al dy boskjes yn de tuskentiid net plante? En at wy witte dat der ien by it stasjon fan Ljouwert is, witte wy dan net wêr at dy oare 49 binne? Mysha (oerlis) Mysha (oerlis) 16 nov 2022, 16.08 (CET)
thread_title:  Is it sa fier al?
Oerlis:Bargermeer

message: Is dit in "Mar" ( wetterplasse) as in "Mear" (skieding)? Mysha (oerlis) 17 nov 2022, 08.45 (CET)
replies: text: De tekst seit 'mar', mar dat hoecht om my gjin 'meer' te wurden. Drewes (oerlis) 17 nov 2022, 16.28 (CET)
Dizze side giet oer it yndustryerrein by Emmen dy't as offisjele namme "Bargermeer" hat. Hy is neamd nei de eardere mar dy't Bargermeer hiet. In eventuele side oer de eardere mar hie wol "Bargermar" hjitte kind, mar dit giet opm in offisjele plaknamme, dêr't we in pear jier ferlyn ôfsprutsen hiene dat wannear't dy gjin tradisjonele Fryske namme bûten de Wikipedy om hawwe, wy de offisjele namme brûke soene.--Kneppelfreed (oerlis) 18 nov 2022, 17.24 (CET)
thread_title:  Mear as Mar
Oerlis:Anna Gimbrère

message: Gimbrère is fan Frânsk komôf. Tsja, mar hoefolle generaasjes werom witte wy net. Soe se har sels noch Frânsk-etnysk fiele? Drewes (oerlis) 17 nov 2022, 16.45 (CET)
replies: text: :Wit ik net. Ik krige út it ynterview yn Trouw it idee dat it noch net sa lang lyn wie en dat har heit of har pake hjirhinne emigrearre wie. As it tsien generaasjes tebek wie, liket it my stuch dat se noch wit dat it paraplumakkers wiene. Ieneach fan 'e Esk (oerlis) 17 nov 2022, 23.48 (CET)
thread_title:  Komôf
Berjocht oerlis:NLf

message: Is dit berjocht net dûbeld mei Berjocht:NEDf? 
@Kneppelfreed, Wat is it ferskil tusken NLf en NEDf?
FreyaSport (oerlis) 19 nov 2022, 20.31 (CET)
replies: text: Hoi @FreyaSport, ja it is in dûbelden ien. Ik wist net dat NEDf bestie, dus hie ik NLf lêsten oanmakke. Dus beide kinne brûkt wurde. Kneppelfreed (oerlis) 19 nov 2022, 21.21 (CET)
replies: text: :@Kneppelfreed Dat kin ris in kear barre. Der is in list dêr't dizze flaggen op steane.

text: :Die kinne jo fine ûnder Wikipedy:List fan berjochten Flagge mei Lân-oantsjutting, der is ek noch in list fan flaggen mei nasjonaliteitsoantsjutting. Wikipedy:List fan berjochten Flagge mei Nasjonaliteit-oantsjutting.

text: :FreyaSport (oerlis) 19 nov 2022, 21.31 (CET)
replies: text: ::Hartstikke moai. Ik wist net dat der sa'n list bestie, mar dat sil tige helpe. Tige tank. Kneppelfreed (oerlis) 19 nov 2022, 21.59 (CET)
 Goeie. Ik haw dizze list en noch in pear oaren omneamd ta "Wikipedy:List fan huppeldepup". Sokke listen haw ik hielendal neat op tsjin (krektoarsom), mar it binne ynterne helpmiddels dy't net bedoeld binne foar algemiene 'konsumpsje' troch de lêzers fan 'e Wikipedy. Troch "Wikipedy:" foar de titel te setten, bliuwt sok spul moai efter de skermen. Mei in titel dy't begjint mei "List fan ..." beskôget it systeem it as in gewoan artikel. As lêzers dan op 'e link "Samar in side" klikke (fuort ûnder "Koartlyn feroare"), kinne se der sa'n list foar krije. Dat is net de bedoeling, liket my. Dat, sadwaande. 
Ik haw de âlde nammen fan 'e listen fuortsmiten, mar pas nei't ik alle keppelings omset hie nei de nije namme. Dêrfandinne dat ik ek op jo kladblok west haw, FreyaSport. Dêr hâlde jo net fan, skriuwe jo boppe-oan de side, mar dit wie even út goederbêst. Ieneach fan 'e Esk (oerlis) 19 nov 2022, 22.49 (CET)
thread_title:  Dûbeld
Berjocht oerlis:Ynfoboks ynternasjonale fuotbalkompetysje

message: @Kneppelfreed, @Ieneach fan 'e Esk,De foarige en de folgjende edysjes komme net goed tefoarskyn yn de ynfoboks.
Yn in besykjen it euvel op te lossen ha ik in stikje fan de ynfoboks sportevenemint oernaam yn dizze ynfoboks mar no komt allinne de folgjende edysje tefoarskyn. FreyaSport (oerlis) 22 nov 2022, 08.40 (CET)
replies: text: @Kneppelfreed @Ieneach fan 'e Esk it euvel is yntusken fûn. FreyaSport (oerlis) 22 nov 2022, 15.29 (CET)
replies: text: :@FreyaSport, bêst genôch! Kneppelfreed (oerlis) 22 nov 2022, 18.11 (CET), Ieneach fan 'e Esk (oerlis) 23 nov 2022, 01.50 (CET)
thread_title:  Foarige en Folgjende
Berjocht oerlis:Aktueelsport

message: @Ieneach fan 'e Esk,dit berjocht is syn noch rantsje noch kwyt. FreyaSport (oerlis) 22 nov 2022, 09.56 (CET)
replies: text: Ik haw de râne ferfongen. Sa soe it goed wêze moatte. Ieneach fan 'e Esk (oerlis) 23 nov 2022, 01.52 (CET)
thread_title:  rantsje
Oerlis:Aprilgrap

message: Nee, krekt oarsom. Ik kom net út Belzelân, dat om my is in "Hollanner" immen dy't him uteret yn de Rykstaal dy't oan de westkust praat wurdt. Hawwe we dêr in oar wurd foar? Mysha (oerlis) Mysha (oerlis) 23 nov 2022, 09.57 (CET)
thread_title:  Ik haw twivele oer Belzelân
Oerlis:Cochem (Verbandsgemeinde)

message: At wy in side hawwe oer Cochem (Verbandsgemeinde), giet dy dan oer Cochem? Of moat it fral gean oer hoe Rynlân-Palts in bysûndere opdieling fan funksjes hat dy wy op Verbandsgemeinde net kwyt koenen? Mysha (oerlis)
Ik haw hjoed in min sin om't der tefolle CO2 yn it lokaal is. Dat, nim my net te kwea ôf dat ik wat koart troch de bocht bin. En fansels, fiel jo frij en jou bettere fynsten as wat wy hjir net hawwe tsjin de CO2. Mysha (oerlis) Mysha (oerlis) 24 nov 2022, 12.02 (CET)
thread_title:  Wat is it mêd?
Oerlis:Rekreaasjepark

message: Mei in rekreassjepark wurd faaks net itselde oantsjúten as mei in rekreasjegebiet.
In rekreasjepark is faaks in plak dêr't minsken op fakânsje binne, en de kar hawwe út Bungalows, Kampearplakken en soksoarte, En harren fermeitsje kinne yn in restaurant, swimbad, bowlingbaan en sa.
In rekreasjegebiet is faaks in park dêr't minsken kuierje, sporte, in hapke ite kinne en dêr't eveneminten plak ha kinne. FreyaSport (oerlis) 24 nov 2022, 16.54 (CET)
thread_title:  Trochferwizing Rekreasjegebiet
Oerlis:Santos

message: "It is stifte yn 1546"? Wat is der doe stifte? Dat "It" is in weromferwizing, mar dan moat der al eat wêze dêr't mei "it" nei ferwiisd wurde kin. Mysha (oerlis) Mysha (oerlis) 25 nov 2022, 14.18 (CET)
thread_title:  Wat is der stifte
Oerlis:Edo van Tetterode

message: @Mysha Miskien dat ik jo helpe kin. wat wolle jo lofts ha?  FreyaSport (oerlis) 25 nov 2022, 15.48 (CET)
replies: text: Nee, sjoch:

text: Dat <-- is "left".

text: Mar:

text: Mei --> "lofts" wurket it net.

text: Mar ik wit net wêrom net. Mysha (oerlis) 28 nov 2022, 15.58 (CET)
replies: text: :@Mysha Foar safier ik wit wurkje allinne, de Ingelsktalige koades left en right. FreyaSport (oerlis) 28 nov 2022, 16.29 (CET)
replies: text: :: Faaks jildt dat foar ús, mar it Frânsk akseptearret "Gauche", it Dútsk "Links", en it Hollânsk ek "Links". Dat it kin al. Ik wit allinnich net hoe't wy harren freegje kinne hoe't it dien wurdt. Mysha (oerlis)
thread_title:  Lofts 

message: Goeie, moai dat jo hjir ek weris delkomme. By dit stikje mis ik de boarnefernijing. Drewes (oerlis) 25 nov 2022, 16.22 (CET)
replies: text: Dat mis ik hielendal net. Ik haw no op sa'n koarte stikje al twa kear freegje moatten of de boarne de tekst noch dekte. Mar hoe ek: dy is der net. It is troch garjen dien; ik soe net sizze kinne wat krekt wêr wei kaam is. Mysha (oerlis)
thread_title:  Boarnefernijing
Oerlis:UEFA Euro 2020

message: Goeie. Okkerdeis hawwe wy it alris hân oer Europa of Jeropa. Ik wit net mear wêr. Jeropa is net better as Europa. Sjoch Frysker, dêr't Jeropa in archaïsme neamd wurdt. Der is gjin minske mear dy't Jeropa brûkt. Drewes (oerlis) 27 nov 2022, 16.50 (CET)
replies: text: @Drewes Ik bin trochgien mei Jeropa yn stee fan Europa om't Jeropa op dizze wikipedy mear brûkt wurd as Europa. Net om't ik Jeropa better as moaier fyn dan Europa. FreyaSport (oerlis) 27 nov 2022, 16.54 (CET)
thread_title:  Aldfrinzige namme
Oerlis:Lân fan Oz

message: @Mysha ik ha de ynfoboks fiktyf lân tafoege en diels ynfolle en it berjocht plotbedjêr, ik wol jo fierder it wurk net foar de fuotten fuort meane. Mar ik tink dat jo op dizze wize al wer fierder kinne. 
FreyaSport (oerlis) 29 nov 2022, 15.02 (CET)
replies: text: Oh, mean mar wat dy goed liket. At der wat yn it lokaal is kin ik der oeren net by wêze. Mysha (oerlis)
thread_title:  Ynfoboks en Plotbedjêr
Oerlis:Stasjon Mullum-Hjerbeam

message: Is der ek in foto dêr't dy peal der simpel net wie? Neffens my is dat ding der letter delsetten, of weromsetten, en it liket dertroch allegear wat drok. Ea wie dit sa'n "iensum stasjon yn it lege lân"; dat komt der hjir eins net sa goed út. Mysha (oerlis) Mysha (oerlis) 30 nov 2022, 09.19 (CET)
replies: text: Jo koene wol ris gelyk yn ha dat die peal der letter delset, dan al werom set is. as ik dizze ôfbylding út it Frysk Foto Argyf fan 1981 sa besjoch, en fergelykje mei de foto út 2022.

text: ofbyld desimber 1981 FreyaSport (oerlis) 30 nov 2022, 09.55 (CET)
replies: text: :Commons hat allinnich de foto út 2022. Drewes (oerlis) 30 nov 2022, 16.37 (CET)
thread_title:  Dy peal
Oerlis:Wrâldkampioenskip fuotbal

message: (Is de no fierders net ien, dêr't it mêd it net goed docht?)
Ik woe mar sizze: Al dy ferhalen oer wa at de jongste ea wie, en wa de âldste, ensaf. Dêr kin dan simpel by dat it fan (jiertal) wie. Al wy der dan yn fjirtich jier tiid nea mear nei om sjogge, dan noch wie it krekt. En at der ea immen resintere gegevens hat, is it in oanmoedigjen om wat op de Wikipedy te dwaan. Mysha (oerlis) 30 nov 2022, 09.46 (CET)
thread_title:  Statistyk
Ofbyld oerlis:Flagge fan de Kry.png

message: Ik soe sizze: Hja hawwe earne ûnderweis in krekt wat te minne resolúsje brûkt.
Mar it punt is: Is der yndie in flagge foar alle "Cree"/"Krie"? Wat seit Flags of the World der oer? <https://www.crwflags.com/fotw/flags/xa_index.html>. (Oersettings op oanfraach.) Mysha (oerlis) Mysha (oerlis) 1 des 2022, 12.14 (CET)
replies: text: Wurdt op Flags of the World hjirre neamd as "First Nations flag", dus net spesjaal as de flagge fan 'e Kry, mar wol as brûkt yn Saskatchewan, dat diel útmakket fan it grutte wengebiet fan 'e Kry. Op Commons, dêr't se oars wol tige sekuer binne op boarnen, wurdt er sûnder mear oantsjut as "Cree flag". De webside dêr't nei ferwiisd wurdt, bestiet net mear, mar ik gean derfan út dat dy boarne troch de poartewachters op Commons checkt is doe't de fergriemde ôfbylding fan 'e flagge yn 2013 opladen waard. Ik wit net oft dizze flagge in protte brûkt wurdt, mar hy bestiet wol deeglik. Mocht ik nochris in nije of bettere flagge foar de Kry fine, dan kin ik him altyd noch ferfange. Ieneach fan 'e Esk (oerlis) 1 des 2022, 23.25 (CET)
thread_title:  In flagge dêr't neat fan oer is.
Oerlis:Kurling

message: Der stiet al jierren Sport#Handigenssporten: " Kurling". Berjocht:Tema:Sport/Siden dêr't ferlet fan is stiet dat der ferlet is fan "Kurling". It kin ek net oars, om't wurden yun it Frysk net mei in 'C' begjinne. Sels  seit "Kurling".
Dat ik meitsje de frege side "Kurling" oan. En at ik moandeis werom kom, is er "Curling" fan makke. Is der wier immen dy't tinkt dat der net in 'c' op dit kaaiboerd sit?
CCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCC
Wa wurdt der no lulk at ik "curling" weromneam ta "Kurling"? Mysha (oerlis) Mysha (oerlis) 5 des 2022, 14.11 (CET)
replies: text: :Ik bin it mei Mysha iens, Kurling mei in K is moaier. FreyaSport (oerlis) 5 des 2022, 16.04 (CET)
replies: text: ::Ik bin it net mei Mysha iens. Der is net ien dy't "kurling" skriuwt. Ik fyn it healwiis om sokke lienwurden dy't noch mar relatyf koartby út it Ingelsk oernommen binne, te ferfryskjen. It hat nei myn tinken totaal gjin sin. Ek oare Ingelske lienwurden lit men oer it algemien yn it Frysk yn 'e oarspronklike stavering stean. Der binne mar in hantsjefol wêrfan't de ferfryske foarm sa ynboargere is dat dy húsriem wurden is, lykas "kompjûter" en "plestik". "Kurling" is dúdlik net ien fan dat groepke. As hjir lykwols in mearderheid foar de stavering mei in k is, sil ik dêr ek gjin sliep om ferlieze, sa is 't no ek wer net, mar moai is oars. Ieneach fan 'e Esk (oerlis) 7 des 2022, 00.00 (CET)
replies: text: ::: Ik bin it al mei Mysha iens (mar dat is net útsûnderlik). Wy skreaunen "Kurling", it wurdboek, dws. de Frysker skriuwt "Kurling". Sels de Hollânsk-talige "Curling Club Fryslân" (net in wurd nl by, mar goed) skriuwt at hja Frysk brûke oer it "Iepen Fryske Kampioenskip Kurling". Wêrom soenen wy der dan "C-urling" fan meitsje? Mysha (oerlis)
replies: text: :::: O. No ja, as it bûten de Wikipedy sa brûkt wurdt, dan moat it mar curling mei in k wurde. Ik fyn it net moai, mar dat sil dan wol oan my lizze. Mar dat de Fryske Akademy sa'n Ingelsk wurd ferfrysket, fyn ik no wer typysk. Wurden as "trottoir", "dressoir", "notoir", dy't al folle langer yn it Frysk foarkomme, meie fan 'e FA út noch yn net as "trotwaar", "dreswaar", "notwaar" skreaun wurde, mar dit mei dan wer wol. Watfoar kritearia brûke se dêr eins? Ieneach fan 'e Esk (oerlis) 8 des 2022, 00.14 (CET)
replies: text: ::::: Wy soenen 'e FA freegje kinne watfoar kritearia hja brûke. Mysha (oerlis)
replies: text: :::::: Ik fermoedzje sterk dat se gjin kritearia hawwe en dat se mar wat dogge. Ieneach fan 'e Esk (oerlis) 14 des 2022, 02.09 (CET)
thread_title:  K-urling 

message: By it omneamen waard my frege in gean nei at it omneamen earne oars ek goed gongen wie. Mar dat wie net sa. Wat no? Mysha (oerlis) Mysha (oerlis) 13 des 2022, 10.31 (CET)
thread_title:  Ynterwiki, of soks.
Oerlis:Sperkhim (pleats)

message: Ik leau dochs dat dit ferkeard is. Neffens my hat Breeuwsma der noch wenne oant ein jierren 50. Dat earder as dat kin de sate net ôfbrutsen wêze. De mûne al, mar dêr bin ik noch net oanta kaam. Der stie in stoomgemaal yn dy tiid. (Wit net hoenear at dat kaam is.) Mar dat ferhaal fan 1920 is grif om't doe de wyk begûn. Mar dy is der net yn ien kear kaaam. Mysha (oerlis) 5 des 2022, 16.09 (CET)
replies: text: Ik tink, dy 1920 is doe't de polder opheft is. Mar de mûne hat der noch in skoftke stien. (Moatte wy foar Muonts en Muonts (mole)) in mieskiplik grûnlemma meitsje?) Letter is der stoomgemaal kaam, mar hoe faak at dat brûkt wurde, dat wit ik net krekt. Grif moar der in Sperkhim (polder) komme, om't dat de grûn is: it is ien fan de himpolders. Yn alle gefallen is dat wêrom dat jierren net klopten. Ik haw der no wol in letter jiertal foar, mar fansels net delskreaun dat ik kin it noch net als boarne oandrage. Mysha (oerlis)
Ik haw der "sloopt yn de 20e iuw" fan makke. In aparte trochwizingsside foar muonts liket my net nedich: de manlike kleasterling is fierwei de bekendste en meast brûkte betsjutting. Ik haw dêr boppe-oan in trochwizing nei it type mole set. Ieneach fan 'e Esk (oerlis) 7 des 2022, 00.05 (CET)
thread_title:  1959?
Oerlis:Johan Cruijff Skaal

message: Ik twifelje oer de namme fan dit artikel, moat it Johan Cruijff-skaal as Johan Cruijff Skaal wêze?
FreyaSport (oerlis) 5 des 2022, 16.51 (CET)
replies: text: @FreyaSport, ik tink mei haadletter, om't it hjir giet om in namme fan in evenemint Kneppelfreed (oerlis) 5 des 2022, 17.06 (CET)
thread_title:  Titel
Oerlis:Rietlanden (Emmen)

message: @Drewes, nettsjinsteande dat Emmen gjin midsiuwske stedsrjochten krigen hie, wurdt Emmen yn hjoeddeistige konteksten sjoen as in stêd. Op nl. wurdt ek as in stêd neamd. Kneppelfreed (oerlis) 5 des 2022, 21.04 (CET)
replies: text: Ok. Hmmm, ek yn Drachten hat it gemeentebestjoer it heech yn'e kop. Drewes (oerlis) 5 des 2022, 21.09 (CET)
replies: text: :Ja, Drachten kin yn dy konteksten ek in stêd neamd wurde. Yn de provinsje Fryslân wurdt der wat oars oer tocht as yn de rest fan Nederlân. Plaatsengids seit der dit oer. Kneppelfreed (oerlis) 5 des 2022, 22.33 (CET)
replies: text: :: Sjoch, al dat geëamel. Wy witte hoe at it is, dat wêrom skriuwe dat dan net. Emmen (wêrom wurdt dit frege ûnder Rietlanden) is gjin stêd. Wy witte dat dat sa is, dat wy skriuwe: "Emmen is fan âldsher net in stêd. It is lykwols al in flekke, mei alle freeds de grutste waremerk fan Drinte." Soksawat; perbleem oplost. Mysha (oerlis)
thread_title:  Stêd?
Oerlis:Molesleat (Folsgeare)

message: Is it dan net Molesleat (Folsgeare)? Der binne no ienkear mear Molesleatten, en yn it Sperkhim wie der ek ien - dy't dus ek in Molesleat yn Snits wie. Mysha (oerlis) Mysha (oerlis) 7 des 2022, 09.43 (CET)
replies: text: As dat sa is: fiel jo frij. Drewes (oerlis) 7 des 2022, 16.48 (CET)
thread_title:  Folsgeare
Oerlis:Beieren

message: Der stiet no: "It is de ienichste moderne steat fan Dútslân dy’t nea ta de Hânze heard hat."
It keninkryk Beieren, sizze wy, is fan omkring 1800. De Dúitske Hânze wie in bûn fan stêden, mei harren lêste dei omkring 1700. Ik haw it idee dat dat ferhaal oer Beieren al as net yn de Hânze wat fierder útskreaun wurde moat. Mysha (oerlis) Mysha (oerlis) 12 des 2022, 09.22 (CET)
thread_title:  Yn in tiid fier yn de takomst.
Oerlis:Bulgaarsk

message: Wêrom stiet krekt it Servysk ticht by it Bulgaarsk, mar de oare farianten fan it Servokroatysk net. Mysha (oerlis) 12 des 2022, 10.30 (CET)
replies: text: Om't it taalgebiet fan it Servysk grinzget oan dat fan it Bulgaarsk, tink, en it taalgebiet fan it Kroätysk/Bosnysk/Montenegrynsk net. Mar de formulearring kin yndie better. Ieneach fan 'e Esk (oerlis) 12 des 2022, 15.29 (CET)
thread_title:  Kroatysk?
Oerlis:Waalske Fuery

message: Wat moat der mei dat ferhaal yn it Hollânsk? Mysha (oerlis) Mysha (oerlis) 12 des 2022, 13.01 (CET)
replies: text: Dat is in sitaat út in histoaryske boarne. Dat kin sa stean bliuwe. Ieneach fan 'e Esk (oerlis) 12 des 2022, 15.59 (CET)
thread_title:  Hollânsk
Oerlis:Terry Pratchett

message: # Ik hie mei opset sin net skreaun dat er sjoernalistyk studearre. Mar at immen mear wit fan Ingelsk ûnderwiis, dan kin it wêse dat it dochs krekt is.
# De boeken dy't er skreau nei The Carpet People, wienen Wittenskiplike Fantasij. Dat is in oar sjênre as Fantasij. At immen in boek skriuwt oer in boek wat de eigner antwurd op alle fragen jout, at it alle nijmoannen mar oplaad wurdt mei tjuster, dan is dat Fantasij. At immen in boek skriuwt oer in boek wat triedleas ferbining leit mei it Wrâld-Oerspannende Web, en dêrmei de planeet-gegevensbanken fan Orion rieplacht, dat de eigner alles oer it hielal witte kin, dan is dat Wittenskiplike Fantasij. Der soe immen in bettere span betinke moatte om dy twa útelkoar te hâlden, mar yn alle gefallen: dy twa binne net itselde. Mysha (oerlis)
Mysha (oerlis) 13 des 2022, 10.23 (CET)
replies: text: Jo skreaune dat er foar sjoernalist studearre; dat is neffens my itselde as dat je sjoernalistyk studearje. Wat jo oare punt oangiet, kin ik jo net folgje. Ik wit net wat "wittenskiplike fantasij" is, dat seit my neat. Bedoele jo soms science fantasy? Dat is in ferminging fan science fiction en fantasy. De Discworld-boeken fan Pratchett, dêr't ik ferskaten fan lêzen hawwe, binne lykwols gewoan fantasy, foar safier't ik besjen kin. Ieneach fan 'e Esk (oerlis) 14 des 2022, 02.08 (CET)
replies: text: ::: Krekt, mar de boeken fan foar "De kleur fan Magy" wienen net fan dy soarte. Wat jo yn goed Ingelsk "science fiction" neame is persys wêr't dy ûnder oardere wurde. Yn it Frysk wurdt dat dan "Wittenskiplike Fantasij", oant immen mei in better wurd komt. "Wittenskipsfiksje" mei om my ek.
replies: text: ::: Wat dy joernalistyk oanbelanget, haw ik de idee dat immen dy't sjoernalistyk studearret, yn de skoalbanken sit om sjoernalistyk, wylst Pratchett oan it wurk wie en yntusken in rûte hie om syn stúdzje derby.  Mysha (oerlis)

text: :Mysha (oerlis) 16 des 2022, 08.39 (CET)
replies: text: ::Okee, ik haw de tekst feroare troch it wurd sjoernalistyk derút te heljen en yn 'e midden te litten hokker stúdzje it wie. Ek haw ik deryn set dat er njonken syn Discworld-searje ek science fiction-boeken skreau. Ik bin der lykwols folslein op tsjin om ynboargere anglisismen as fantasy en science fiction te ferfryskjen. Dan krije je, sa't jo sizze, "wittenskipsfiksje" of sokssawat. Dat is krekt sa'n wurd as "hefskroeffleanmasine" foar helikopter: net ien dy't wit wat dêrmei bedoeld wurdt. Ieneach fan 'e Esk (oerlis) 16 des 2022, 21.11 (CET)
replies: text: ::: Dat hefskroeffleanmasine liket my tige dúdlik. Mar wintelwjok mei om my ek. Beide hiel oars as "helicopter", dêr't men earst de oersetting fan hearre moat, ear't men wit wêr't it oer giet. "Fantasij(e)" hawwe ik safolle perblemen net mei. Dat "es-ef" wie noch hazzekoal, om my, mar dat Ingelsk út te skriuwen fyn ik yn it Hollânsk al slim genôch: it etiket seit gewoan net wat der yn it potsje sit. Soks net nei it Frysk oer te setten is wytlof. Mysha (oerlis)
thread_title:  Folle better, mar ...
Oerlis:Kurling op de Olympyske Winterspullen

message: Der hat nea in earste kear Olympyske Winterspullen west. (Ik hoopje dat wy dat goed sizze, mar ik haw it no net oan tiid.) De earste Olympyske Wintersportwike waard holden as Wintersportwike. Winterspullen waarden it earst letter. Mysha (oerlis) Mysha (oerlis) 14 des 2022, 11.40 (CET)
replies: text: @Mysha, Op 25 jannewaris 1924 waard yn it Frânske Chamonix de Semaine des Sports d' Hiver, "de wintersportwike" iepene. Om't it evenemint in grut sukses wie, besleat it Ynternasjonaal Olympysk Komitee (IOK) om it toernoai efterôf, yn 1925, de earste Olympyske Winterspullen te dopen. Fandêr dat der dochs sprútsen wurd oer in earste Olympyske Winterspullen yn Chamonix. FreyaSport (oerlis) 14 des 2022, 19.12 (CET)
replies: text: : Krekt. Mar dat betjut dat "Kurling is in sport dy't al fan de earste edysje fan de Olympyske Winterspullen ôf ..." net kin. Ommers, doe't dy earste edysje spile waard, wienen dy noch gjin Olympyske Winterspullen. Mysha (oerlis)
thread_title:  Earste kear